钦定古今图书集成/明伦汇编/氏族典/第393卷 > 李熙靖
## 钦定古今图书集成/明伦汇编/氏族典/第393卷 > 李熙靖

按《宋史李熙靖传》：“熙靖字子安，常州晋陵人，唐卫公
德裕九世孙也。祖均，父公弼，皆进士第。公弼，崇宁初
通判潞州，以议三舍法不便，使者劾其沮格诏令，坐
削黜以死。熙靖擢第，又中词学兼茂，选为辟雍录、太
学正，升博士。遭父忧去，还为右司员外郎，迁太常少
卿，拜中书舍人。蔡攸恶之，出知拱州。越两月，复以故”
官召。靖康初，改显谟阁待制、提举醴泉观。吴敏忌之，
以进对不时受罚。既拒张邦昌之命，忧愤废食卒。